laion/Wikipedia-Exotic huggingface dataset:
দীপক প্যাটেল (ক্রিকেটার)

দীপক নরশিভাই প্যাটেল (গুজরাটি: દિપક પટેલ; জন্ম: ২৫ অক্টোবর, ১৯৫৮) কেনিয়ার নাইরোবিতে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। মাঝারিসারির ডানহাতি ব্যাটসম্যান ও ডানহাতি অফ ব্রেক বোলিংয়ে পারদর্শী ছিলেন দীপক প্যাটেল। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ঘরোয়া ক্রিকেটে অকল্যান্ড ও কাউন্টি ক্রিকেটে স্টাফোর্ডশায়ার এবং ওরচেস্টারশায়ার দলে খেলেছেন। নিউজিল্যান্ডের আন্তর্জাতিক ক্রিকেটার জিতেন প্যাটেলের সাথে রক্তসম্পর্কীয় আত্মীয়তা না থাকলেও তার ছোট ভাই হর্ষদ ১৯৮৫ সালে ওরচেস্টারশায়ার দলে প্রতিনিধিত্ব করেছেন। ১৯৬৮ সালে ইংল্যান্ডে চলে যাবার পর ১৯৭৬ সালে ওরচেস্টারশায়ার দলের পক্ষে খেলোয়াড়ী জীবন শুরু করেন প্যাটেল। এরপর সেখানে তিনি ১৯৮৬ সাল পর্যন্ত অবস্থান করেন। এ সময়ে ২৩৬টি প্রথম-শ্রেণীর ক্রিকেটে অংশ নিয়ে ২৯.২৩ রান গড়ে ৯,৭৩৪ রান সংগ্রহ করেন। পাশাপাশি ৩৬.৬৬ রান গড়ে ৩৫৭ উইকেট দখল করেন। কিন্তু ইংরেজ নির্বাচকমণ্ডলী কর্তৃক উপেক্ষিত হয়ে ১৯৮৬ সালে নিউজিল্যান্ডে অভিবাসিত হন। ১৯৮৫-৮৬ মৌসুমে অকল্যান্ডের পক্ষে প্রাদেশিক খেলায় অভিষেকেই ১৭৪ রান করে সবাইকে তাক লাগিয়ে দেন। জাতীয় দলে খেলার জন্য সেখানে তাকে আরও ছয় মাস অপেক্ষা করতে হয়। ১৯৮৭ সালে ওয়েস্ট ইন্ডিজের বিপক্ষে তার টেস্ট অভিষেক ঘটে। উভয় ইনিংসে তিনি ১৮ ও ২০ রান সংগ্রহ করে কোর্টনি ওয়ালশের বলে বোল্ড হন। এছাড়াও, তিনি ৩ ওভার বোলিং করেছিলেন। টেস্ট সিরিজের পরপরই একই দলের বিপক্ষে একদিনের আন্তর্জাতিকে অভিষেক ঘটে তার। ১৯৯২ সালে টেস্টে তার সর্বোচ্চ ৯৯ রান আসে ইংল্যান্ডের বিপক্ষে। একই সালে জিম্বাবুয়ের বিপক্ষে তার সেরা বোলিং ৬/৫০ আসে। ১৯৯২ সালের ক্রিকেট বিশ্বকাপে প্রথম ১৫-ওভারের ফিল্ডিং সীমাবদ্ধতার সুবিধাকে পুঁজি করে অস্ট্রেলিয়ার বিপক্ষে বোলিং উদ্বোধনে নামেন। দলনায়ক মার্টিন ক্রো কর্তৃক উদ্ভাবিত এ কৌশল অনেকাংশেই সফলতার মুখ দেখে ও বাদ-বাকী খেলাগুলোতেও তিনি এ ভূমিকায় অবতীর্ণ হন। ১৯৯৭ সালে ক্রিকেট জীবন থেকে অবসর নেয়ার পর নিউজিল্যান্ডের প্রথম-শ্রেণীর প্রাদেশিক দলের কোচের দায়িত্ব নেন। সেন্ট্রাল স্ট্যাগস দলসহ নিউজিল্যান্ডের অনূর্ধ্ব-১৯ দলের কোচ ছিলেন তিনি। "First-class Batting and Fielding for each Team by Dipak Patel"। www.cricketarchive.com। সংগ্রহের তারিখ ২০১০-০২-০৭।  "First-class Bowling for each Team by Dipak Patel"। www.cricketarchive.com। সংগ্রহের তারিখ ২০১০-০২-০৭।  "Scorecard: Canterbury v Auckland"। www.cricketarchive.com। ৬ জানুয়ারি ১৯৮৬। সংগ্রহের তারিখ ২০১০-০২-০৭।  "Scorecard: New Zealand v West Indies"। www.cricketarchive.com। ২০ ফেব্রুয়ারি ১৯৮৭। সংগ্রহের তারিখ ২০১০-০২-০৭।  "Scorecard: New Zealand v West Indies"। www.cricketarchive.com। ১৮ মার্চ ১৯৮৭। সংগ্রহের তারিখ ২০১০-০২-০৭।  "Scorecard: New Zealand v England"। www.cricketarchive.com। ১৮ জানুয়ারি ১৯৯২। সংগ্রহের তারিখ ২০১০-০২-০৭।  "Scorecard: Zimbabwe v New Zealand"। www.cricketarchive.com। ৭ নভেম্বর ১৯৯২। সংগ্রহের তারিখ ২০১০-০২-০৭।  মার্টিন ক্রো নিউজিল্যান্ড জাতীয় ক্রিকেট দল আন্তর্জাতিক ক্রিকেটে অংশগ্রহণকারী পরিবারের তালিকা টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা ইএসপিএনক্রিকইনফোতে দীপক প্যাটেল (ইংরেজি) ক্রিকেটআর্কাইভে দীপক প্যাটেল (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
দৈনিক পূর্বদেশ

দৈনিক পূর্বদেশ বাংলাদেশের চট্টগ্রামাঞ্চল থেকে বাংলা ভাষায় প্রকাশিত একটি দৈনিক সংবাদপত্র। ২০১২ সালের ১২ডিসেম্বর এটি প্রথম প্রকাশিত হয়। দৈনিক পূর্বদেশ মুদ্রণে নিউজপ্রিন্ট কাগজ ব্যবহার করা হয়। কলাম সংখ্যা ৮। পত্রিকাটি চার রঙে মুদ্রিত। প্রতিষ্ঠার সময় ৮ পৃষ্ঠায় প্রকাশিত হলেও বর্তমানে পত্রিকাটি ১২ পৃষ্ঠায় প্রকাশিত হয়। ২০১২ সালের ১২ ডিসেম্বর বাঁশখালী মাস্টার নজির আহমদ কলেজসহ বিভিন্ন শিক্ষা প্রতিষ্ঠানের প্রতিষ্ঠাতা ও প্রবীণ শিক্ষাবিদ নজির আহমদ পত্রিকাটি প্রতিষ্ঠা করেন। বর্তমানে পত্রিকাটির প্রধান সম্পাদকের দায়িত্বে রয়েছেন বাংলাদেশের শিল্পকলা একাডেমীর সাবেক মহাপরিচালক, বিশিষ্ট সাংষ্কৃতিক ব্যক্তিত্ব কামাল লোহানী। প্রথম পাতা শিল্প-বাণিজ্য নিখিল চট্টগ্রাম গাঁও-গেরাম পাঠকের চিঠি সম্পাদকীয় চেরাগ-নগর পরদেশ মাঠে-ময়দানে শেষ পাতা বাংলাদেশের সংবাদপত্রের তালিকা https://bangla.bdnews24.com/ctg/article1256462.bdnews https://www.banglanews24.com/national/news/bd/157149.details "দৈনিক পূর্বদেশ-এর প্রতিষ্ঠাতা নজির আহমদ আর নেই"। www.banglanews24.com। ২৯ জুন ২০১৪ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৪ ৩:৩৩:০০ এএম শনিবার।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "চলে গেলেন দৈনিক পূর্বদেশ-এর প্রতিষ্ঠাতা নজির আহমদ"। www.dhakaprotidin.com। [স্থায়ীভাবে অকার্যকর সংযোগ] "List of general director"। shilpakala.gov.bd। ১৬ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৪।  "আজ যা যা থাকছে"। শফিকুর রহমান। দৈনিক পূর্বদেশ। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৪।  দাপ্তরিক ওয়েবসাইট
কুমিরা আবাসিক উচ্চ বিদ্যালয়

কুমিরা আবাসিক উচ্চ বিদ্যালয় চট্টগ্রাম জেলার সীতাকুণ্ড উপজেলার একটি প্রাচীন উচ্চ বিদ্যালয়। স্কুলটি ১৯৩৮ সালে নিবারন চন্দ্র দাশ ও জহুরুল ইসলাম চৌধুরী কর্তৃক সীতাকুণ্ডের বড় কুমিরাতে প্রতিষ্ঠা করা হয়। এই স্কুলটি অত্র অঞ্চলে শিক্ষা বিস্তারে শিক্ষা বিস্তারে অগ্রণী ভূমিকা রেখেছে। ১৯৩০ এর দশকে ব্রিটিশ বিরোধী আন্দোলনের নেতা জমিদার নিবারন চন্দ্র দাশ সীতাকুণ্ডের বড় কুমিরাতে একটি স্কুল প্রতিষ্ঠার চিন্তা করতে থাকেন। এর পরিপ্রেক্ষিতে তিনি বিদ্যালয় প্রতিষ্ঠা করার জন্য এক খণ্ড জমি দান করেন। এরপরে ১৯৩৮ সালে জহুরুল ইসলাম চৌধুরীর আর্থিক সহযোগিতার মাধ্যমে ও গ্রামবাসীর সাহায্যে এই জমিতে একটি ভবন নির্মাণ করে বিদ্যালয়ের কার্যক্রম শুরু করা হয়। বিদ্যালয়টি প্রথমে পুরাতন ঢাকা-চট্টগ্রাম মহাসড়কের পশ্চিম পাশে শংকর দীঘির নিকটে মাটির ঘরে এই বিদ্যালয়ের কার্যক্রম শুরু করেন। পরবর্তী সময়ে ঢাকা-চট্টগ্রাম মহাসড়কের পূর্ব পাশে বড় কুমিরার স্থানে স্থানান্তর করা হয়। এই বিদ্যালয়ে নানা সুযোগ-সুবিধার মধ্যে উল্লেখযোগ্য সুযোগ-সুবিধা হলো: বিদ্যালয়টিতে আলহাজ্ব ছিদ্দিক আহাম্মদ চৌধুরী ট্রাষ্ট ফাণ্ড, কুমিরা হাই স্কুল ট্রাষ্ট ফাণ্ড ও কুমিরা হাই স্কুল ফাউন্ডেশন কর্তৃক প্রদত্ত বৃত্তির সুযোগ রয়েছে। এছাড়াও স্কুল ফাউন্ডেশন কর্তৃক বিদ্যালয়ের মেধাবী শিক্ষার্থীদের যারা বাংলাদেশের সরকারি বিশ্ববিদ্যালয়ের ভর্তি পরীক্ষায় ভালো ফলাফল করে থাকে, তাদেরকে আর্থিক অনুদান দিয়ে থাকেন। এই বিদ্যালয়ে একটি মিলানায়তন রয়েছে, যেখানে বিদ্যালয়ের নানা প্রোগ্রাম আয়োজন হয়ে থাকে। এছাড়াও এই মিলানায়তনে স্থানীয় নানা প্রোগ্রামও আয়োজিত হয়ে থাকে। এছাড়াও এই বিদ্যালয়ের শিক্ষার্থীরা নানা ক্রীড়া প্রতিযোগিতায় নিয়মিত অংশগ্রহণ করে থাকে। বিদ্যালয়টিতে ৬ষ্ঠ-১০ম শ্রেণী পর্যন্ত পাঠদান করা হয় শ্রেণীভিত্তিক। বর্তমানে বিদ্যালয়টিতে শিক্ষকের সংখ্যা ২০ জন ও স্কুলের ছাত্রসংখ্যা ১১৭৬। সীতাকুণ্ড কলেজ সীতাকুণ্ড সরকারি আদর্শ উচ্চ বিদ্যালয় ফৌজদারহাট কলেজিয়েট স্কুল ফৌজদারহাট ক্যাডেট কলেজ "Kumira (residential) High School - Sohopathi | সহপাঠী" (ইংরেজি ভাষায়)। সংগ্রহের তারিখ ২০২৩-০৭-০৯।  "সীতাকুন্ড উপজেলা - বাংলাপিডিয়া"। bn.banglapedia.org। সংগ্রহের তারিখ ২০২৩-০৭-০৯।  https://www.facebook.com/dailymanabzamin। "সীতাকুন্ডে আওয়ামী লীগের কর্মী সমাবেশ"। মানবজমিন। সংগ্রহের তারিখ ২০২৩-০৭-০৯।  Azadi, Dainik (২০২১-১০-২৯)। "সীতাকুণ্ডে ভলিবল প্রতিযোগিতা সম্পন্ন"। দৈনিক আজাদী (ইংরেজি ভাষায়)। সংগ্রহের তারিখ ২০২৩-০৭-০৯।
হিমালয়ী আম

হিমালয়ী আম (বৈজ্ঞানিক নাম: Mangifera sylvatica) (ইংরেজি: Himalayan Mango, Pickling Mango বা Nepal Mango) হচ্ছে Anacardiaceae পরিবারের একটি আমের প্রজাতি। এটি বাংলাদেশ, কম্বোডিয়া, চীন, ভারত, বার্মা, নেপাল এবং থাইল্যান্ডে পাওয়া যায়। World Conservation Monitoring Centre 1998. Mangifera sylvatica[স্থায়ীভাবে অকার্যকর সংযোগ]. 2006 IUCN Red List of Threatened Species. Downloaded on ২২ আগস্ট 2007. উইকিমিডিয়া কমন্সে হিমালয়ী আম সম্পর্কিত মিডিয়া দেখুন।
উরি আম

উরি আম (বৈজ্ঞানিক নাম: Mangifera laurina) হচ্ছে Anacardiaceae পরিবারের একটি আমের প্রজাতি। এটি প্রথম ১৮৫০ সালে রেকর্ড করা হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত। বাংলাদেশের সংরক্ষিত উদ্ভিদের তালিকা "GRIN-Global"। ১৮ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The Plant List (২০১০)। "Mangifera laurina"। ১০ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৯ সেপ্টে ২০১৩।  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৮ উইকিমিডিয়া কমন্সে উরি আম সম্পর্কিত মিডিয়া দেখুন। উইকিপ্রজাতিতেMangifera laurina সম্পর্কিত তথ্য।
ম্যাঙ্গিফেরা

ম্যাঙ্গিফেরা (লাতিন ভাষা: Mangifera) হচ্ছে সপুষ্পক উদ্ভিদের Anacardiaceae পরিবারের একটি গণের নাম। এই গণে সবচেয়ে বিখ্যাত হচ্ছে আম, যেটির (বৈজ্ঞানিক নাম: Mangifera indica) Mangifera altissima Blanco Mangifera andamanica Mangifera austro-indica Mangifera austro-yunnanensis Mangifera blommesteinii Mangifera bullata Mangifera caesia Jack Mangifera camptosperma Mangifera campnospermoides Mangifera casturi Kosterm. Mangifera collina Mangifera decandra Ding Hou Mangifera dewildei Mangifera dongnaiensis Mangifera flava Mangifera foetida Lour. Mangifera gedebe Miq. Mangifera gracilipes Mangifera griffithii Hook.f. Mangifera hiemalis আম, Mangifera indica L. (=M. mekongensis) Mangifera pseudoindicaKosterm Mangifera kemanga Mangifera lalijiwa উরি আম, Mangifera laurina Blume (=M. longipes) Mangifera macrocarpa Blume Mangifera magnifica Mangifera merrllii Mangifera minutifolia Mangifera monandra Mangifera nicobarica Mangifera odorata Griff. Mangifera orophila Mangifera pajang Kosterm. Mangifera paludosa Mangifera parvifolia Mangifera pedicellata Mangifera pentandra Hook.f. Mangifera persiciformis Mangifera quadrifida Jack ex Wall. Mangifera reba Pierre. Mangifera rubropetala Mangifera rufocostata Mangifera siamensis Mangifera similis Blume Mangifera sumbawaensis Mangifera superba Mangifera swintonioides Kosterm. হিমালয়ী আম, Mangifera sylvatica Roxb. Mangifera taipa Mangifera torquenda Kosterm. Mangifera transversalis Mangifera zeylanica (Blume) Hook.f. বর্মি মইলাম, Bouea oppositifolia (Roxb.) Meisn. (as M. oppositifolia Roxb.) Elaeodendron glaucum (Rottb.) Pers. (as M. glauca Rottb.) Irvingia gabonensis (Aubry-Lecomte ex O'Rorke) Baill. (as M. gabonensis Aubry-Lecomte ex O'Rorke) Spondias pinnata (J.Koenig ex L.f.) Kurz (as M. pinnata J.Koenig ex L.f.) "Genus: Mangifera L."। Germplasm Resources Information Network। United States Department of Agriculture। ২০০৯-১১-২৩। ২০০৯-০৬-১৯ তারিখে মূল থেকে আর্কাইভ করা। সংগ্রহের তারিখ ২০১০-০২-১২।  "GRIN Species Records of Mangifera"। Germplasm Resources Information Network। United States Department of Agriculture। ২০১৫-০৯-২৪ তারিখে মূল থেকে আর্কাইভ করা। সংগ্রহের তারিখ ২০১১-০২-০৪।  উইকিমিডিয়া কমন্সে ম্যাঙ্গিফেরা সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: ম্যাঙ্গিফেরা
বালি (দ্ব্যর্থতা নিরসন)

বালি দ্বারা যা যা প্রকাশ করতে পারে: বালি, পদার্থ বালিশ, বস্তু বালি জগাছা সমষ্টি উন্নয়ন ব্লক, পশ্চিমবঙ্গের হাওড়া জেলার হাওড়া সদর মহকুমার একটি ব্লক বালি, ইন্দোনেশিয়া, ইন্দোনেশিয়ার একটি দ্বীপ এলাকা ও প্রদেশ বালি বিধানসভা কেন্দ্র, পশ্চিমবঙ্গ বিধানসভা কেন্দ্র বালি পৌরসভা বালিয়াডাঙ্গী উপজেলা, ঠাকুরগাঁও জেলার একটি উপজেলা এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
খিলগাঁও সরকারি উচ্চ বিদ্যালয়

খিলগাঁও সরকারি উচ্চ বিদ্যালয় একটি সরকারি বিদ্যালয়। এই শিক্ষাপ্রতিষ্ঠানটি ১৯৬৭ সালে প্রতিষ্ঠা লাভ করে। বিদ্যালয়ের পাশাপাশি এখানে কলেজ শাখাও রয়েছে। বর্তমানে এটি বাংলাদেশের অন্যতম প্রসিদ্ধ একটি শিক্ষাপ্রতিষ্ঠান হিসাবে পরিচিত। মূল প্রতিষ্ঠানটি বেশ কয়েকটি ভবন নিয়ে গঠিত। এর সম্মুখ ভাগে খেলার মাঠ অবস্থিত। এছাড়াও এর অভ্যন্তরে ছোট ছোট ভাগে বিভক্ত কয়েকটি খেলার মাঠ রয়েছে। মূল বিদ্যালয় ভবন দ্বিতল বিশিষ্ট এবং কলেজ ভবন পাঁচতলা বিশিষ্ট। এর ভিতর প্রধান শিক্ষকের বাস ভবন রয়েছে এবং মূল অবকাঠামোর সীমানার বাইরে এর নিজস্ব একটি সুবিশাল ছাত্রাবাস রয়েছে। মূল দুইটি প্রবেশ পথ ছাড়াও বর্তমানে কলেজে প্রবেশের জন্য ভিন্ন দুইটি প্রবেশ পথ রয়েছে। এটি সম্পূর্ণ ভাবে একটি বালক উচ্চ বিদ্যালয় এবং কলেজ। এই শিক্ষাপ্রতিষ্ঠানে প্রথম শ্রেণী থেকে দ্বাদশ শ্রেণী পর্যন্ত শিক্ষা দেওয়া হয়। এই শিক্ষাপ্রতিষ্ঠানে বাংলা মাধ্যমে শিক্ষা প্রদান করা হয়। এখানে মোট দুই শিফটে (দিবা শাখা ও প্রভাতী শাখা) ক্লাস করানো হয়। তাছাড়া এখানে সংযুক্ত শাখা ও রয়েছে। এছাড়াও সরকারির পাশাপাশি এর অভ্যন্তরে সংলগ্ন একটি বিদ্যালয় রয়েছে যেখানে একটি মাত্র শিফটে নিম্ন মাধ্যমিক পর্যায়ের শিক্ষা প্রদান করা হয়ে থাকে। ২০০৮ সাল থেকে এখানে কলেজ শাখা চালু হয়। এখানে বিজ্ঞান ও বাণিজ্য এই দুইটি শাখায় মুলত চালু রয়েছে। এছাড়াও এখানে স্বল্প পরিসরে প্রতিবন্ধকতা যুক্ত শিশুদের শিক্ষা প্রদান করা হয়ে থাকে। মাধ্যম জাতীয় শিক্ষাক্রম ও পাঠ্যপুস্তক বোর্ড এর প্রণীত নীতিমালা অনুযায়ী ভর্তির পক্রিয়া সম্পন্ন হয়। এই বিদ্যালয়ে শিক্ষার্থীদের জন্য লাইব্রেরী, কম্পিউটার ল্যাব, তিনটি বিজ্ঞান ল্যাব রয়েছে। দ্বিতল বিশিষ্ট অডিটোরিয়াম রয়েছে এবং প্রতি বছর সাংস্কৃতিক প্রতিযোগিতা অনুষ্ঠিত হয়। খেলাধুলার জন্য মাঠ রয়েছে এবং প্রতি বছর বার্ষিক ক্রীড়া প্রতিযোগিতা অনুষ্ঠিত হয়। শিক্ষার্থীদের জন্য ছাত্রাবাসের ব্যবস্থা রয়েছে। তাছাড়া প্রতি বছর এখানে বিজ্ঞান মেলা অনুষ্ঠিত হয়। ছাত্রদের জন্য বিশুদ্ধ পানির ব্যবস্থা ও রয়েছে এখানে।
কোর্টনি ব্রাউন

কোর্টনি অসওয়াল্ড ব্রাউন (জন্ম: ৭ ডিসেম্বর, ১৯৭০) ল্যাম্বেথে জন্মগ্রহণকারী ইংরেজ বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ডানহাতি ব্যাটসম্যান কোর্টনি ব্রাউন ওয়েস্ট ইন্ডিজ ক্রিকেট দলে উইকেটরক্ষকের দায়িত্ব পালন করতেন। তিনিই একমাত্র ওয়েস্ট ইন্ডিয়ান টেস্ট ক্রিকেটার যিনি ইংল্যান্ডে জন্মগ্রহণ করেছেন। বার্বাডোস দলের পক্ষে অধিনায়কত্ব করেন। এরপর এপ্রিল, ১৯৯৫ সালে ওয়েস্ট ইন্ডিজ দলে খেলার জন্য মনোনীত হন। কিন্তু দলে অনিয়মিত ছিলেন। ১৩ টেস্ট খেলার পর দল থেকে ছিটকে পড়েন। কেনিয়ায় অনুষ্ঠিত আইসিসি নক-আউট প্রতিযোগিতায় অংশগ্রহণের জন্য তাকে পুনরায় দলে আমন্ত্রণ জানানো হয়। অল্প কিছুদিন পরই রিডলি জ্যাকবস তার স্থান দখল করেন। ধারণা করা হচ্ছিল যে, তার ক্রিকেট জীবন হয়তোবা শেষ হয়ে গেছে। কিন্তু সকল আশ্চর্যান্বিত করে ইংল্যান্ডে অনুষ্ঠিত ২০০৪ সালের আইসিসি চ্যাম্পিয়ন্স ট্রফি প্রতিযোগিতায় তাকে ডাকা হয়। ওভালের চূড়ান্ত খেলায় তিনি বীর বনে যান। ইয়ান ব্রাডশয়ের সাথে চমৎকার জুটি গড়েন তিনি। এক বছর দলের প্রথম পছন্দের উইকেট-রক্ষক থাকা স্বত্ত্বেও ব্যক্তিগত কারণ দেখিয়ে অবসর নেন। বর্তমানে তিনি লাইম স্পোর্টস ক্লাবের অধিনায়কের দায়িত্ব পালন করছেন। দলটি বার্বাডোস ক্রিকেট অ্যাসোসিয়েশন প্রথম বিভাগ চ্যাম্পিয়নশীপে অংশগ্রহণ করছে। Holder, Keith (১৩ মে ২০১১)। "Mayers makes merry"। Barbados Today। ২০১২-০৩-১২ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১১। ... he wanted to prove a point to the LIME captain Courtney Browne ...  কোরি কলিমোর শেরউইন ক্যাম্পবেল ওয়েস্ট ইন্ডিয়ান টেস্ট ক্রিকেটারদের তালিকা ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে কোর্টনি ব্রাউন (ইংরেজি) ক্রিকেটআর্কাইভে কোর্টনি ব্রাউন (সদস্যতা প্রয়োজনীয়) (ইংরেজি)
গেয়র্গ সিমোন ওম

জর্জ সাইমন ওহম (১৬ মার্চ, ১৭৮৯ - ৬ জুলাই, ১৮৫৪) ছিলেন জার্মান পদার্থ বিজ্ঞানী ও গণিতবিদ। ১৮২৬ সালে তিনি ও'মের সূত্র আবিষ্কার করেন। তার ছোট ভাই মার্টিন ওম একজন প্রখ্যাত গণিতবিদ। গেয়র্গ ওম ১৭৮৯ সালে এরলাঙেন, জার্মানিতে এক প্রোটেস্ট্যান্ট পরিবারে জন্মগ্রহণ করেন। তার পিতা ইয়োহান ভল্‌ফগাং ওম ছিলেন একজন তালামিস্ত্রি এবং মাতা মারিয়া এলিজাবেথ বেক ছিলেন এরলাঙেনের একজন দর্জির মেয়ে। গেয়র্গের পিতামাতা শিক্ষিত ছিলেন না, কিন্তু তার পিতা নিজ উদ্যোগে পড়াশুনা করেন এবং তার সন্তানদের পাঠদান করেন। গেয়র্গের সাত ভাইবোনের মধ্যে মাত্র তিনজন প্রাপ্ত বয়স পর্যন্ত বেঁচে ছিলেন। তারা হলেন গেয়র্গ সিমোন ওম, তার ছোট ভাই গণিতবিদ মার্টিন ওম এবং তার বোন এলিজাবেথ বারবারা। গেয়র্গের দশ বছর বয়সে তার মা মারা যান। শৈশব থেকে গেয়র্গ ও মার্টিনকে পড়াতেন তার পিতা। তারা দুজনেই গণিত, পদার্থ বিজ্ঞান, রসায়ন ও দর্শন বিষয়ে ভালো করেন। গেয়র্গ ১১ থেকে ১৫ বছর বয়স পর্যন্ত এরলাঙেন জিমনেসিয়াম থেকে বৈজ্ঞানিক প্রশিক্ষণ লাভ করেন, যা তারা দুই ভাই তাদের পিতার কাছ থেকে যা শিখেছিলেন তার বিপরীত ছিল। গেয়র্গের পিতা যখন বুঝতে পারলেন তার সন্তান শিক্ষার সুযোগ নষ্ট করছে, তখন তিনি তাকে সুইজারল্যান্ডে পাঠিয়ে দেন। সেখানে ১৮০৬ সালের সেপ্টেম্বরে তিনি গণিতের শিক্ষক হিসেবে গোট্‌স্টাড বেই নিডাউ স্কুলে নিয়োগ লাভ করেন। কার্ল ক্রিস্টিয়ান ফন লাংস্‌ডর্ফ ১৮০৯ সালের শুরুর দিকে এরলাঙেন বিশ্ববিদ্যালয় ছেড়ে হেইডেলবের্গ বিশ্ববিদ্যালয় এ চলে যান। গেয়র্গ ও তার সাথে হেইডেলবের্গ চলে যান এবং নতুন করে গণিত চর্চা শুরু করেন। লাংস্‌ডর্ফ তাকে তার নিজের মত করে গণিত চর্চা করতে উপদেশ দেন এবং তাকে লেওনার্ড অয়লার, পিয়ের সিমোঁ লাপ্লাস, ও সিলভেস্ত্রে ফ্রাসোয়া লাক্রোইক্সের গবেষণাপত্র পড়তে বলেন। গেয়র্গ তার উপদেশ মেনে নেন কিন্তু ১৮০৯ সালের মার্চে গোট্‌স্টাড মনাস্টারির শিক্ষকের পদ ছেড়ে দিয়ে নিউশাটেলে প্রাইভেট শিক্ষক হয়ে যান। দুই বছর তিনি প্রাইভেট শিক্ষক হিসেবে তার দায়িত্ব পালন করেন এবং লাংস্‌ডর্ফের উপদেশানুসারে তিনি তার গণিত চর্চা চালিয়ে যান। পরবর্তীতে ১৮১১ সালের এপ্রিলে তিনি এরলাঙেন বিশ্ববিদ্যালয়ে ফিরে আসেন। গেয়র্গ ১৮৫৪ সালের ৬ জুলাই মিউনিখে মৃত্যুবরণ করেন। তাকে আল্টের সুয়েড্‌ফ্রিডফে সমাধিস্থ করা হয়। Georg Simon Ohm। Die galvanische kette: mathematisch। Pg. 181। Keithley, Joseph F. (1999)। The Story of Electrical and Magnetic Measurements: From 500 BC to the 1940s। John Wiley & Sons। Chisholm, Hugh, ed. (1911)। "Ohm, Georg Simon". Encyclopædia Britannica. 20 (11th ed.)। Cambridge University Press. p. 34। Georg Simon Ohm (2002)। Georg Simon Ohm: nachgelassene Schriften und Dokumente aus seinem Leben : mit Schriftstücken seiner Vorfahren und Briefen seines Bruders Martin। Palm und Enke. p. 216; 219।
এসেন

এসেন (জার্মান উচ্চারণ: [ˈʔɛsən]) জার্মানির নর্থ রিনে-ভেস্টফালিয়া রাজ্যের রুর অঞ্চলের একটি শহর। শহরটি রুর নদীর তীরে অবস্থিত। জনসংখ্যা প্রায় ৬৫৭০০০। এটি জার্মানির ৯ম বৃহত্তম শহর। ২০১০ সালে এসেনকে ইউরোপীয়ান ক্যাপিটাল কালচার হিসেবে অভিহিত করা হয়। ৮৪৫ সালের দিকে এসেন শহরটি প্রতিষ্ঠিত হয়। সেসময় এই অঞ্চলের প্রধান অধিবাসী ছিল ক্রুপ রাজবংশ। ১৯৭০ সাল পর্যন্ত এসেন জার্মানির প্রধান কয়লা এবং স্টিল উৎপাদনের কেন্দ্র ছিল। ফলে দেশের বিভিন্ন জায়গা থেকে শ্রমিক আসতো কাজ করতে। ১৯২৯ থেকে ১৯৮৮ পর্যন্ত এসেন ছিল জার্মানির ৫ম বৃহত্তম শহর। তখন এসেন-এর জনসংখ্যা ছিল প্রায় ৭৩০০০০। তখন থেকে এসেন দ্রুত জার্মানির একটি শিল্পনগরী হিসেবে গড়ে উঠতে থাকে। জার্মানির ১০০টি বৃহৎ কর্পোরেশনের মধ্যে ১৩টিউ এসেন-এ অবস্থিত। এছাড়া আঞ্চলিক বিভিন্ন প্রতিষ্ঠানের সদর দপ্ত্র এই শহরে রয়েছে। ২০০৩ সালে ইউনিভার্সিটি অফ এসেন এবং পার্শ্ববর্তি শহর ডুইসবুর্গের ইউনিভিয়ার্সিটি একত্রীত করে ইউনিভার্সিটি অফ ডুইসউবুর্গ-এসেন গঠন করা হয়। এসেন জার্মানির রুর অঞ্চলে অবস্থিত। রুর ইউরোপের অন্যতম বৃহৎ নগর অঞ্চল। এই অঞ্চলে এগারোটি শহর রয়েছে। ৫.৩ মিলিয়ন মানুষের বসবাস এই অঞ্চলে। এসেন-সীমান্তে ১০টি শহর অবস্থিত। উত্তর-দক্ষিণে এসেন প্রায় ২১ কিমি এবং পূর্ব-পশ্চিমে প্রায় ১৭ কিমি ইলাকা জুড়ে অবস্থিত। রুর নদী থেকে উৎপন্ন একটি লেক এই শহরে রয়েছে, নাম লেক বালডেনি। এই লেক এবং তার পার্শ্ববর্তি এলাকা শহরের একটী জনপ্রিয় বিনোদন কেন্দ্র। অনেক আগে থেকে এসেন একটী শিল্প নগর হলেও এসেন-এর প্রাকৃতিক পরিবেশ জার্মানির অন্যান্য শহরের তুলনায় বেশ ভাল অবস্থানে রয়েছে। ঘনবসতিপূড়্রণ এলাকা হলেও এসেন-এর কিছু অঞ্চলে এখনো গ্রামীণ দালান-কাঠামো বিদ্যমান। এসেন-এর সমুদ্র পৃষ্ঠ থেকে গড় উচ্চতা ১১৬ মিটার। এসে-এ জার্মানির বেশ কয়েকটি বড় শিল্প প্রতিষ্ঠানের সদর দপ্তর অবস্থিত। থিসেনক্রুপ এসেন-এর অন্যতম বৃহৎ কর্ম সৃষ্টিকারী শিল্প প্রতিষ্ঠান। প্রতিষ্ঠানটি ১৯৯৯ সালে ডুইসবুর্গের থিজেন এবং এসেনভিত্তিক ফ্রিডিরিখ ক্রুপ-এর একত্রীকরণের মাধ্যমে গঠিত হয়। আরডব্লিউএ এসেন-এর সবচেয়ে বড় কোম্পানি এবং জার্মানির দ্বিতিঈয় বৃহত্তম ইলেকট্রনিক সেবাপ্রদানকারী প্রতিষ্ঠান। এছাড়া জার্মানির সবচেয়ে বড় অবকাঠামো নির্মাণ প্রতিষ্ঠান হশটিফ এজি, শিল্প প্রতিষ্ঠান ইভোনিক ইন্ডাস্ট্রিজ, মিডিওন , ইউরোপের বৃহত্তম জুতা নির্মাণকারী ডাইশম্যান ইত্যাদি এসেন-এ অবস্থিত। জার্মানির বৃহত্তম গ্যাস কোম্পানি ইওএন রুরগ্যাস-এর প্রধান দপ্তরও এসেন-এ অবস্থিত। কোকা-কোলা কোম্পানির জার্মান সদর দপ্তর একসময় এসেন এ ছিল, পরে ২০০৩ সালে তা বার্লিনে স্থানান্তরিত হয়। "Amtliche Bevölkerungszahlen"। Landesbetrieb Information und Technik NRW (German ভাষায়)। ৪ সেপ্টেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে এসেন সংক্রান্ত মিডিয়া রয়েছে। উইকিভ্রমণে এসেন সম্পর্কিত ভ্রমণ নির্দেশিকা রয়েছে। Official city website ওয়েব্যাক মেশিনে আর্কাইভকৃত ২১ ডিসেম্বর ১৯৯৬ তারিখে Essen, 2010 European Capital of Culture Guide Essen City Panoramas – Panoramic Views and virtual Tours Pictures from Kettwig World Cities Images. Germany. Essen Memorials in Essen at sites-of-memory.de ConRuhr – Academic Liaison Office for Universities of Duisburg-Essen, Dortmund, Bochum ওয়েব্যাক মেশিনে আর্কাইভকৃত ২৭ জুন ২০১১ তারিখে List of Hotels in Essen (English)
অ্যান্ড্রু স্ট্রস

অ্যান্ড্রু জন স্ট্রস, ওবিই (জন্ম: ২ মার্চ, ১৯৭৭) দক্ষিণ আফ্রিকার ট্রান্সভাল প্রদেশের জোহানেসবার্গে জন্মগ্রহণকারী ইংল্যান্ডের সাবেক ক্রিকেটার। ইংল্যান্ড ক্রিকেট দলের পক্ষ বামহাতে ব্যাটিং উদ্বোধনে নামতেন। এছাড়াও, ইংল্যান্ড দলের নেতৃত্ব দিয়েছেন তিনি। কাউন্টি ক্রিকেটে মিডলসেক্স ক্রিকেট ক্লাবে খেলেছেন। ব্যাক ফুটে অভ্যস্ত অ্যান্ড্রু স্ট্রস অধিকাংশ সময়ই কাট ও পুল শট খেলতেন। স্লিপ কিংবা কভারে ফিল্ডিং করতে নামতেন। বর্তমানে তিনি ইংল্যান্ড ক্রিকেট দলের ক্রিকেট পরিচালকের দায়িত্ব পালন করছেন। ১৯৯৮ সালে প্রথম-শ্রেণীর ক্রিকেটে তার অভিষেক ঘটে। ২০০৩ সালে শ্রীলঙ্কার বিপক্ষে একদিনের আন্তর্জাতিকে অভিষিক্ত হন স্ট্রস। ২০০৪ সালে মাইকেল ভন আঘাতপ্রাপ্ত হলে তার স্থলাভিষিক্ত হন তিনি। লর্ডসে নিউজিল্যান্ডের বিপক্ষে টেস্ট অভিষিক্ত হলে তিনি খুব দ্রুত জনপ্রিয়তা পান। প্রথম ইনিংসে ১১২ ও দ্বিতীয় ইনিংসে ৮৩ রান করে রান-আউটের শিকার হন। খেলায় ইংল্যান্ড দল জয়লাভ করে ও তিনি ম্যান অব দ্য ম্যাচের পুরস্কার পান। এরফলে লর্ডসে চতুর্দশ ব্যাটসম্যান হিসেবে অভিষেকেই সেঞ্চুরি করার গৌরব অর্জন করেন। এছাড়াও প্রথম ইংরেজ হিসেবে অভিষেকেই উভয় ইনিংসে সেঞ্চুরির দোড়গোড়ায় উপনীত হয়েছিলেন তিনি। ৭ জানুয়ারি, ২০০৯ তারিখে জনসমক্ষে সাবেক অধিনায়ক কেভিন পিটারসন ও কোচ পিটার মুরেজের মধ্যকার বিতর্কের পরপরই স্ট্রসকে ইংল্যান্ড দলের অধিনায়ক হিসেবে ঘোষণা করা হয়। পিটারসন মাত্র তিন টেস্টে অধিনায়কত্ব করেন ও পদত্যাগ করতে বাধ্য হন। অন্যদিকে মুরেজকে বরখাস্ত করা হয়। তাদের মধ্যকার বিতর্ক ২০০৮ সালে ভারতে অনুষ্ঠিত টেস্ট সিরিজের পর থেকে শুরু হয় যাতে ইংল্যান্ড তাদের দুই টেস্টের প্রথমটিতে পরাজয় ও দ্বিতীয়টিতে ড্র করেছিল। ২৯ ডিসেম্বর, ২০১২ তারিখে শততম টেস্টে অংশগ্রহণের পর ক্রিকেট জীবন থেকে অবসরের ঘোষণা দেন তিনি। তার এ ঘোষণার পূর্বে দলীয় সঙ্গীরা ১০০ মদের বোতল আনে। এ প্রসঙ্গে স্ট্রস বলেন, আমি মনে করি এগুলো আমাকে অবসরকে চমৎকারভাবে পরিচ্ছন্ন করবে। তার উদ্বোধনী অংশীদার ও সহঃ অধিনায়ক অ্যালাস্টেয়ার কুককে অধিনায়ক ঘোষণা করা হয়। এরপূর্বেও কুক ইংল্যান্ড দলের টেস্ট অধিনায়ক ছিলেন ও বর্তমানে একদিনের আন্তর্জাতিকে অধিনায়কত্ব করছেন। "Andrew Strauss"। Cricinfo। সংগ্রহের তারিখ ৯ মার্চ ২০১১।  "England – News – ECB"। ৭ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৪।  "Cricinfo – Players and Officials – Andrew Strauss"। Content-uk.cricinfo.com। সংগ্রহের তারিখ ১০ আগস্ট ২০১৩।  "New Zealand in England Test Series – 1st Test England v New Zealand"। CricInfo। ২৪ মে ২০০৪। ২৫ জুন ২০০৯ তারিখে মূল থেকে আর্কাইভ করা। সংগ্রহের তারিখ ২২ জুন ২০০৯।  ইএসপিএনক্রিকইনফোতে অ্যান্ড্রু স্ট্রস (ইংরেজি) ক্রিকেটআর্কাইভে অ্যান্ড্রু স্ট্রস (সদস্যতা প্রয়োজনীয়) (ইংরেজি)